Yamaguchi Restaurant

Try our special ramen recipe. You must love the taste of it.

ร้านยามากูชิ เป็นร้านขายอาหารสไตล์จีน-ญี่ปุ่น ซึ่งเปิดกิจการอยู่บนถนน West Eclipse Boulevard ก่อนถึงเนินเขา ภายในร้านเป็นพื้นที่ขนาดใหญ่ มีทั้งห้องโถงสำหรับรับประทานอาหารขนาดใหญ่ เวที ห้องครัว บาร์ขนาดใหญ่ ห้องนอนสำหรับพนักงาน และห้องพักหลายห้อง ร้านเปิดเมื่อประมาณช่วงเดือนเมษายน 2565 และถูกยึดกิจการในช่วงต้นเดือนพฤกษาคม 2565 เนื่องจากมีรายงานแจ้งว่าเป็นร้านที่นำเอาอวัยวะมนุษย์มาทำเป็นเนื้อใส่ชามราเมง

## เนื้อเรื่อง

เมื่อช่วงปลายเดือนเมษายน 2565 หลังจากที่เมืองถูก Wipe ไปจนเศรษฐกิจซบเซา และชาวพลเมืองมีน้อย Shinada tutsuo (รับบทโดย Josave11w) และ Hatomo yako (รับบทโดย pmeun) ร่วมกันก่อตั้งธุรกิจร้านยามากูจิขึ้น ซึ่งเป็นร้านขายอาหารสไตล์จีน-ญี่ปุ่น โดยใช้ร้านดังกล่าวเป็นธุรกิจบังหน้า แต่เบื้องลึกเบื้องหลังเป็นกลุ่มองค์กรยากูซ่า ที่พยายามตั้งขึ้นมาเพื่อค้าขายอาวุธสงคราม

เบื้องหลังของร้านอาหารแห่งนี้เป็นสถานที่ตั้งของกลุ่มองค์กรยากูซ่า โดยวิธีการเข้าเป็นสมาชิกยากูซ่าได้นั้น ทุกคนต้องผ่านพิธีกรรมตัดนิ้วก้อยเพื่อแสดงความจงรักภักดีต่อกลุ่มองค์กร โดยพิธีนี้จะทำที่ห้องใต้ดิน และใช้ดาบซามูไรฟันนิ้วก้อยจนขาด สำหรับนิ้วก้อยที่ถูกตัดขาดไปนั้นจะถูกนำไปทำเป็นเนื้อ และใส่ลงซุปราเมง เพื่อให้ลูกค้ารับประทาน

ร้านยามากูชิเปิดรับสมัครพนักงานทั้งผู้ชายและผู้หญิงเข้ามาภายในร้านเป็นจำนวนมาก แต่แล้วพนักงานค่อยๆ ย้ายออกมา แต่มีพนักงานคนหนึ่งชื่อ Mazao daisuke (รับบทโดย Hackerdew) ซึ่งเป็นพนักงานที่ขยันและจงรักภักดีต่อร้านเป็นอย่างมาก เขาทำหน้าที่ทุกอย่างทั้งเป็นพ่อครัว จดเมนูอาหาร เสิร์ฟอาหาร และเช็คบิลลูกค้า ต่อมา Shinaeda tutsuo ซึ่งเป็นญาติของชินาดะถูกส่งมาฝึกงานที่ร้าน และเป็นคนที่สอดรู้สอดเห็นจนทำให้มาซาโอะรับรู้เบื้องหลังของร้านขายอาหาร

ชินาดะและลูกน้องของเขาเดินทางไปตามมุมเมืองต่างๆ เช่นร้าน Vanilla Unicorn เพื่อใช้บริการเด็กเอนเตอร์เทน, ยิงข่มขู่หน้าร้าน Galaxy Nightclub และร้าน Irish bar เพื่อสร้างชื่อเสียงและสร้างอิทธิพลภายในเมือง แต่ถูกตำรวจยึดอาวุธ รวมกระทั่งโดนจับไปบ่อยครั้ง โดยเฉพาะดาบซามูไรที่เป็นดาบของวงศ์ตระกูลของชินาดะก็ต้องถูกตำรวจยึดอาวุธ โดยที่ไม่ได้ใช้งานอีกด้วย

ต่อมาชินาดะวางแผนจะขโมยความลับและเปิดโปงความจริงของร้าน Vanilla Unicorn จึงส่งสายลับคนหนึ่งซึ่งเป็นผู้ชายแต่พยายามจะดัดเสียงให้เป็นผู้หญิง แต่ก็กลับกลายเป็นว่าทำไม่สำเร็จ

หลังจากที่ร้านขายอาหารแห่งนี้ถูกขายไปเรื่อยๆ ความจริงถูกเปิดเผย มาซาโอะ เสิร์ฟราเมงให้กับ Joseph Handerson แต่เขากลับขย้อนชิ้นส่วนเนื้อออกมา ปรากฎเป็นนิ้วก้อยของมนุษย์ที่ยังไม่ถูกหั่นละเอียด นอกจากนี้ยังมี Dalton Byrnes ซึ่งเป็นนักการเมืองประจำเมือง Los santos และผู้พิพากษา เป็นลูกค้าเข้ามาใช้บริการในพอดิบพอดี จึงแจ้งความกับตำรวจ เพื่อให้ตำรวจดำเนินการสืบคดีเกี่ยวกับคดีการหั่นอวัยวะมนุษย์ คดีทำร้ายร่างกายพนักงานในร้าน และยื่นส่งศาลเพื่อเตรียมจะดำเนินคดีกับร้านแห่งนี้

วันต่อมาชิดานะเปิดร้านขึ้นมาโดยไม่สนใจคดีความ ทีมตำรวจก็บุกเข้ามาภายในร้านพร้อมกับหมายสั่งของศาลให้ปิดกิจการ และยึดกิจการคืน ชินาดะก็หันไปพึ่งพานักการเมืองคุณเดลตัน เบิร์น ซึ่งเดลตัน เบิร์นก็ช่วยเหลือเรื่องคดีความของชินาดะเต็มที่ แต่แล้วเดลตัน เบิร์นกลับกลอกหลอกให้ชินาดะขึ้นรถของเขา ลวงชินาดะไปยิงปลิดชีพบนภูเขาแห่งหนึ่ง และทิ้งศพชินาดะลงสู่แม่น้ำ หลังจากชินาดะเสียชีวิต และมาซาโอะฆ่าตัวตาย ร้านยามากูชิก็ปิดกิจการไป

## เมนูภายในร้านค้า

เมนูอาหารจีน  : ขนมจีบกุ้ง ราคา 15$ , ซาลาเปาหมูแดง 5$, ซาลาเปาไส้ครีม 5$, เกี๊ยวปูนึ่ง 20$และเต้าหู้ 10$

เมนูอาหารญี่ปุ่น : ราเมงชาชู (ราเมงเนื้อสูตรพิเศษ) 25$, ราเมงเอบิ 25$ , ข้าวหน้าเนื้อ 30$ , ซาซิมิ 30$ , เทมปุระ 15$ และเกี๊ยวซ่า 15$

เครื่องดื่ม : โจชู 10$,ชาอู่หลง 5$ , โคคาโคล่า 5$, สาเก 15$ , น้ำเปล่าฟรี ,

## ผลกระทบเหตุการณ์นี้ที่มีต่อเมือง

* เดิมทีการจ่ายเงินระหว่างร้านค้าต่อผู้เล่น ใช้วิธีการตัดเงินภายในกระเป๋าของผู้เล่น แต่ไม่มีวิธีการชำระผ่านบัตรธนาคาร หากผู้ขายเลือกให้ลูกค้าชำระเงินผ่านบัตร เงินที่ได้นั้นจะถูกหักออกจากกระเป๋าลูกค้า แต่เงินจะไม่เข้าบัญชีของร้าน ทำให้ลูกค้ากินฟรีจากเมนูอาหารได้ หลังจากเนื้อเรื่องนี้จบ ระบบการตัดเงินถูกพัฒนามากขึ้นจนสำเร็จ

## Trivia

* ชื่อของ ยามากุชิ ได้รับแรงบันดาลใจมาจากกลุ่มองค์กรยากูซ่าที่ชื่อ ยามากุชิ คุมิ ซึ่งเป็นองค์กรยากูซ่าที่ใหญ่ที่สุดของญี่ปุ่น
* ดาบซามูไรประจำตระกูลที่อยู่ภายในร้านขายอาหารแห่งนี้ มี 5 เล่มเท่านั้น ดาบเล่มที่ 1 ถือโดย Shinada ดาบเล่มที่ 2 ถูกส่งต่อไปยัง Hatomo yako โดยดาบที่ชินาดะถืออยู่ และดาบสำรองของชินาดะอีกเล่ม ก็ถูกตำรวจยึดไปโดยไม่ทันใช้งาน ทำให้เหลือดาบซามูไรประจำตระกูลแค่ 2 เล่มเท่านั้น
* มีเหตุการณ์อาชกรรมที่เกิดขึ้นภายในร้านอาหาร 3 อย่างคือ การบุกแก้แค้นของ Nalin Jojo , การสะสางเรื่องราวกับ Pedro และการว่าจ้างลอบฆ่าชินาดะ
* นอกจากสมาชิกในยากูซ่าถูกตัดนิ้วมือเพื่อแสดงความจงรักภักดีแล้ว Nalin Jojo และ Bao-yow Yodthong ก็เป็นผู้ถูกตัดนิ้วมือไปด้วย
* ชินาดะกับลูกน้องยากูซ่า แสดงรำขวานซิ่งเกิดขึ้นภายในร้านแห่งนี้